Hyvä harjoittelua ohjaava fysioterapeutti ja/tai harjoittelusta vastaava henkilö

Fysioterapeuttiopiskelijat (ryhmän koodi: SXB15K1) aloittavat neljännen työelämäharjoittelun fysioterapiaympäristössä 9.10.- 17.11.2017 (10op). Harjoittelujaksolle tulevat opiskelijat ovat nyt kuudennella lukukaudella ja valmistuvat keväällä 2018. Tarkemmat tavoitteet, harjoitteluun liittyvät oppimistehtävät, näytön arviointilomake ja kirjaamista tukeva ohje löytyvät tältä Wiki-alustalta. 

Opiskelijat ovat suorittaneet kaikki perusopinnot liittyen toimintakyvyn arviointiin ja fysioterapian perusmenetelmiin sekä opiskelleet terveys- ja soveltavaa liikuntaa. Soveltavan fysioterapian osa-alueista hengitys- ja verenkiertoelimistön fysioterapia, psykofyysinen fysioterapia ja tuki- ja liikuntaelimistön fysioterapia on suoritettu. 
 
 Neurologisen fysioterapian opinnot (10 op) ovat tänä syksynä ennen harjoittelujaksoa.
 Opintoihin liittyy myös neuropsykologian opintoja.

http://opinto-opas-ops.metropolia.fi/index.php/fi/88094/fi/70305/SXB15K1/year/2014
SXB15K1- ryhmän opetussuunnitelma.

Opiskelijat harjoittelevat kuuden viikon ajan ja heidän viikoittainen työaikansa on 30 tuntia/viikko. Tarkemmista harjoitteluajoista voitte sopia opiskelijan kanssa niin, että se on mielekästä yksikkönne toiminnan ja opiskelijan oppimisen kannalta. 
Poissaolo esimerkiksi sairastumisen seurauksena korvataan, jos se vaikuttaa harjoittelun tavoitteiden saavuttamiseen. Tällä harjoittelujaksolla jokaisella opiskelijalla on nimetty yhdysopettaja.  Voitte olla häneen yhteydessä harjoitteluun liittyvissä asioissa. Opiskelijoita on ohjattu ottamaan etukäteen yhteyttä harjoittelupaikkaansa.

Yhteistyöterveisin

Hanna Rantavuori, lehtori
hanna.rantavuori@metropolia.fi
puh. 040 6823322